Samohodna artiljerija
<s>Samohodna artiljerija je vrsta oklopnog vozila koje je naoružano artiljerijskim oružjem.</s><s>U samohodnu artiljeriju spadaju samohotke i raketna artiljerija.</s><s>Samohodna artiljerija se najčešće sastoji od gusenica koje nose haubicu, minobacač ili neki oblik raketne artiljerije.</s><s>Samohodna artiljerija se najčešće koristi za indirektno bombardovanje i podršku na bojnom polju.</s>

<s>Ranije se u samohodnu artiljeriju uključivao i jurišni top i lovac tenkova.</s><s>Jurišni topovi su bila teško oklopljena vozila koja su se upotrebljavala za blisku podršku pešadiji, dok su se lovci tenkova koristili za protivoklopna dejstva.</s>

<s>Moderna samohodna artiljerija podseća na tenk, samo što ima lakši oklop, koji nije upotrebljiv u bliskoj borbi.</s><s>Upravo zbog lakog oklopa, ova vrsta borbenih vozila (najčešće) je veoma brza.</s><s>Međutim, taj oklop služi za zaštitu posade od lakog naoružanja i šrapnela.</s><s>Zbog tih osobina se računaju kao podtip oklopnih vozila.</s><s>Nije retkost da se na vozilima nalaze mitraljezi koji se koriste za odbranu od neprijateljske pešadije.</s>

<s>Glavna pozitivna karakteristika samohodne artiljerije je što se može za kratko vreme uključiti u dejstva.</s><s>Da bi se klasična haubica uključila u akciju, mora da se otkači sa prevoznog sredstva, sklopi i pripremi za paljbu.</s><s>Da bi se koristila na drugoj lokaciji, mora se sklopiti, spakovati i onda ponoviti proces pripremanja oruđa.</s><s>Za to vreme samohodna artiljerija čim stigne na položaj može da otvori vatru, i kad se zatraži promena lokacije, to može da uradi odmah.</s><s>Te karakteristike su se pokazale veoma značajnim u konfliktima gde se često menja položaj, ili u slučaju napredovanja snaga.</s>

<s>Prednost haubica je što su jeftinije za proizvodnju i za održavanje.</s><s>Takođe, haubica se može prebaciti na određeni teren gde samohodna artiljerija nema pristup.</s><s>Zbog tih osobina, klasične haubice se i dalje nalaze u vojnom arsenalu većine zemalja.</s>

<s>Artiljerija
Artiljerija</s>

